Către: Direcţia Generală Resurse Umane şi Certificare

MINISTERUL SĂNĂTĂŢII

Ref: Publicare în data de 21.04.2023, anunţ ocupare post vacant de medic specialist - specialitatea medicină generală/medicină de familie.

În conformitate cu prevederile art.7 alin.3 Anexa 1 la Ordinul Ministerului Sănătăţii nr.166/2023, pentru aprobarea Metodologiilor privind organizarea şi desfăşurarea concursurilor de ocupare a posturilor de medic, medic dentist, farmacist, biolog, biochimist şi chimist din unităţile sanitare publice, precum şi a funcţiilor de şef de secţie, şef de laborator şi şef de compartiment din unităţile sanitare fără paturi, respectiv a funcţiei de farmacist-şef în unităţile sanitare publice cu paturi vă rugăm să **publicați pe site-ul oficial al Ministerului Sănătății anunţul** referitor la organizarea concursului pentru ocuparea postului vacant cu normă întreaga de:

***-1 post de medic specialist– confirmat in specialitatea medicină generală/medicină de familie la Compartimentul Asistență Medicală-Cabinete Medicale Școli și Grădinițe din cadrul Direcției Asistență Medicală în Unitățile de Învățământ -* Administrația pentru Sănătate și Educație a Municipiului Timișoara*.***

**Anexăm, în copie:**

- Referatul nr. ASEMT2023-723/10.04.2023, privind organizarea concursului în vederea ocupării postului vacant cu normă întreagă de medic specialist –confirmat in specialitatea medicină generală/medicină de familie.

- Avizul favorabil acordat de Colegiul Medicilor prin adresa nr. ASEMT2023-753/11.04.2023, înregistrată la Colegiul Medicilor Timiș sub nr. 1323/12.04.2023.

- Anunţul privind organizarea concursului pentru ocuparea postului vacant cu normă întreagă de medic specialist –confirmat in specialitatea medicină generală/medicină de familie la Compartimentul Asistență Medicală - Cabinete Medicale Școli și Grădinițe din cadrul Direcției Asistență Medicală în Unitățile de Învățământ - Administrația pentru Sănătate și Educație a Municipiului Timișoara.

- Bibliografia și tematica de concurs.

- Calendarul de desfășurare a concursului.

- Formularul de înscriere.

- Fișa postului.

- Anexa 3 la Ordin 166/2023.

- CV- model comun european.

Relaţii suplimentare se pot obţine: la sediul Aministrației pentru Sănătate și Educație a Municipiului Timișoara, bdul. Mihai Eminescu , nr.2A - Compartimentul Comunicare, Juridic, Resurse umane, Audit, la secretarul comisiei de concurs, Dragoș Florica Gabriela- consilier superior sau la nr. de telefon: 0256408352 în intervalul orar 8:30-14:00 de luni până joi și în intervalul orar 8:30-12:00 vineri; sau pe site-ul Primărie Municipiului Timișoara [www.primariatm.ro](http://www.primariatm.ro/categorie/resurse-umane/)

Cu deosebită consideraţie,

**Director General,**

**ANUNȚ CONCURS**

În conformitate cu prevederile Ordinului Ministerului Sănătații nr.166/2023, coroborate cu prevederile Hotărârii Guvernului nr.1336/2022, Administrația pentru Sănătate și Educație a Municipiului Timișoara organizează, concurs de recrutare în vederea ocupării:

- 1 post contractual, vacant pe perioadă nedeterminată normă întreagă - medic specialist-confirmat in specialitatea medicină generală/medicină de familie, la Compartimentul Asistență Medicală- Cabinete Medicale Școli și Grădinițe din cadrul Direcției Asistență Medicală în Unitățile de Învățământ.

Concursul constă în susţinerea următoarelor probe, la sediul Administrației pentru Sănătate și Educație a Municipiului Timișoara:

- selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare proba (D), prevăzută în anexa nr.3 la ordin;

- proba scrisă;

- proba practică;

Dosarele de înscriere la concurs se pot depune în termen de 10 zile calendaristice de la data publicării anunțului și trebuie să conţină toate documentele prevăzute la Anexa 1 art. 8 alin(2) din Ordinul Ministerului Sănătății nr.166/2023:

**a)** cererea de înscriere la concurs în care se menţionează postul pentru care doreşte să candideze;

**b)** copia de pe diploma de licenţă/diploma de medic şi certificatul de specialist pentru medici;

**c)** copie a certificatului de membru al organizaţiei profesionale cu viza pe anul în curs și copie a asigurării de malpraxis în termen de valabilitate;

**d)** dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006  privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. 460/2003  privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România;

**e)** acte doveditoare pentru calcularea punctajului prevăzut în anexa nr. 3 la Ordin nr.166/2023;

**f)** certificat de cazier judiciar sau după caz, extrasul de pe cazierul judiciar;

**g)** certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei personae;

**h)** adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

**i)** copia actului de identitate sau orice alt document care atestă identitatea,potrivit legii,aflate în termen de valabilitate;

**j**) copia certificatului de căsătorie sau a altui document prin care s-a realizat schimbarea de nume, după caz;

**k)** CV- format EUROPASS (model comun european)

Documentele specificate la lit.d),f),g) sunt valabile 3 luni de la emitere și se depun în termenul de valabilitate.

Copiile de pe actele prevăzute la lit. b), c), i), j) se prezintă însoțite de documentele originale, care se certifică cu mențiunea “conform cu originalul” de către secretarul comisiei de concurs, sau în copii legalizate.

Concursul se va desfăşura, în termen de maxim 90 de zile de la apariţia prezentului anunţ pe site-ul oficial al Ministerului Sănătății.

**Candidatul trebuie să îndeplinească următoarele condiţii:**

**A.Condiții generale:**

**a)** are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

**b)** cunoaşte limba română, scris şi vorbit;

**c)** are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

**d)** are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

**e)** îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condițiile de exercitare a profesiei;

**f)** nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

**g)** nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

**h)** nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din H.G. nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

**B.Condiții specifice:**

**Condiţii specifice - medic specialist confirmat în specialitatea medicină generală / medicină de familie:**

● Copie a Diplomei de licență ca urmare a absolvirii Facultății de Medicină.

* + Certificatul de medic specialist confirmat în specialitatea medicină generală / medicină de familie.
  + Copie a Certificatului de membru al organizației profesionale cu viza pe anul în curs și copie a asigurării de malpraxis în termen de valabilitate.
  + Dovada/înscrisul din care sa rezulte că nu i-a fost aplicată una dintre sancțiunile prevăzute la art. 455 alin. (1) lit.e) sau f), din Legea nr. 95/2006 privind reforma în domeniul sănătății, republicată, cu modificările și completările ulterioare.
  + Acte doveditoare pentru calcularea punctajului prevăzut în Anexa nr. 3 la Ordinul Ministerului Sănătății nr. 166/2023.

Formularul de înscriere, bibliografia și tematica, calendarul de desfășurare a concursului, fișa postului, Anexa 3 la Ordin 166/2023 și CV- model comun european sunt atașate prezentului anunț.

Relaţii suplimentare, se pot obţine: la sediul Aministrației pentru Sănătate și Educație a Municipiului Timișoara, str. Mihai Eminescu, nr.2A - Compartimentul Comunicare, Juridic, Resurse umane, Audit, la secretarul comisiei de concurs, Dragoș Florica Gabriela - consilier superior sau la nr. de telefon: 0256408352 în intervalul orar 8:30-14:00 de luni până joi și în intervalul orar 8:30-12:00 vineri; sau pe site-ul Primariei Municipiului Timisoara [www.primariatm.ro](http://www.primariatm.ro/categorie/resurse-umane/)

**Director General,**